Publication: Magyar Közlöny
Issue: MK-1999-104 (Year: 1999, Number: 104)
Era: 1990-2004
Section: 161/1999. (XI. 19.) Korm. rendelethez
Paragraph Index: 133

1. A képzési cél Az értelmiségi lét igényeinek megfelelő, önművelésre kész, szakmai szempontból magasan képzett fotóriporterek képzése, akik képessé válnak az egyedi és képsort/-sorokat képező fotóriportok megalkotására, a sajtóorgánumok más műfajú fotográfiákkal való ellátására, a képszerkesztésre, az újságírókkal, a szerkesztőségekkel, a kép- és általában a sajtóügynökségekkel való együttműködésre, a sajtófotós tevékenység menedzselésére. A képzés feladata a szakmai feladatok ellátásához szükséges művészeti, művelődéstörténeti, továbbá a kor színvonalán álló és továbbfejlesztésre alkalmas fotográfiai/riporteri ismeretek nyújtása; a fotóriporteri munkához kívánatos kapcsolatteremtési, kommunikációs készségek kialakítása magyar és idegen nyelveken; az egész életen át tartó önképzés megalapozása. 1999/104. szám

Source: https://magyarkozlony.hu/hivatalos-lapok/34bb36c74430f1beaea25acec8b07ca2763ec2f4/dokumentumok/a549db4dbf62d617b78c4572048fbe589b5db70e/letoltes